Italiano: # Silvio Opisso (1884–1965)

Fu direttore dell’Ansaldo Coke e negli anni Venti collaborò alla testata giornalistica Il Lavoro. Coinvolto, con altri autori del tempo come Carbone, Firpo, Acquarone, nel fenomeno della Canson zeneise, derivò da essa una certa vena facilmente melodica e non di rado folcloristica e bozzettistica. Nei suoi testi migliori, invece, l’Opisso rivela una ispirazione molto simile a quella panica e panteista del Firpo, con in più una maggior cultura e cura formale. Vedasi, ad esempio, Spera…, che è un’alcaica, imitata secondo le regole della metrica barbara carducciana. Benché perfettamente al corrente della tradizione letteraria genovese, come mostra ad esempio Ciæebelle, che ovviamente rimanda alla Chiarabella del Cavalli, Opisso, in un’epoca non certo adatta a rivendicazioni e sperimentalismi, preferì rifugiarsi il più delle volte in un tipo di poesia minore e burlesca, e spesso retoricamente dedicata all’esaltazione delle glorie cittadine, tuttavia non priva d’effetto. I suoi testi poetici sono raccolti ne L’Isoa (1951).

Pur mantenendosi a livelli dignitosi, la poesia di Opisso conservò sempre tracce dei suoi legami originari con il mondo della Canson zeneise, evidenti nella facilità di rima, nella ricerca di ritmi cantabili e di tematiche sentimentali.

Opisso si accostò a volte a temi sociali, come in questi due sonetti asciutti, tesi, privi di fronzoli, dove lo sdegno e la commozione non cadono nel melodrammatico, fatta eccezione forse per la seconda terzina del secondo sonetto. L’òmmo do sacco, nell’accezione più comune, è uno di quegli spauracchi che servono a tenere buoni i bambini, quando fanno i capricci.

Altro tema favorito di Opisso: l’escapismo, la fuga verso terre lontane, indefinibili, via dalla vita di tutti i giorni; alla ricerca, forse, di arcane verità o di un più autentico senso della vita.

Opisso tenta a volte la costruzione dell’immagine eterea, stilisticamente elegante, in linea con la poe tica del frammentismo in voga ai suoi tempi.

Un sonetto che può ricordare, alla lontana, l’analoga composizione L’esile pesco al marzo che lo allaccia di F. Pastonchi, un tempo ospitata da tutte le antologie scolastiche, ma forse contraddistinto da una maggiore concretezza, tutta ligure.

Ligure: # Scirvio Opisso (1884–1965)

O l’é stæto direttô de l’Ansaldo Coke e di anni Vinti o l’à conlaborou co-a testâ giornalistica Il Lavoro. Stæto piggiou, comme atri autoî do tempo comme Carbon, Firpo, Aquaron, into fenòmeno da Canson Zeneise, o l’à derivou da quella unna çerta veña façile, melòdica e no de ræo folcloristica e bossettistica. Inti seu testi megio, in cangio, o Opisso o manifesta unn’inspiaçion ben ben vexiña à quella panica e panteistica do Firpo, ma con unna ciù gran coltua e cua formale. Se peu vedde, a-o risguardo, Spera… ch’a l’é unn’alcaica, stæta imitâ segondo e regole da metrica barbara carducciaña. Con tutto ch’o l’ea perfettamente a-o corrente da tradiçion letteräia zeneise, comme ne mostra à exempio Ciæebelle, che con evidensa a tramanda a-a Chiarabella do Cavallo, o Opisso, inte unn’epoca no adattâ de seguo à revendicaçioin e speimentaliximi, gh’é stæto ciù cao refollâse e ciù tante vòtte, inte unna poexia minô e burlesca, de soventi retoricamente dedicâ à l’exartaçion de glöie çittadiñe, tutti i mòddi no priva d’effetto. I seu testi poetichi son accuggeiti inte L’Isoa (1951).

Ascì ben ch’a se mantëgne delongo à di livelli dignitoxi, a poexia do Opisso a conserva sempre de trasse di seu ligammi originäi co-o mondo da Canson Zeneise, evidenti inta façilitæ de rimma e inta reçerca de ritmi cantabili e de tematiche sentimentale.

O Opisso de vòtte o s’é avvexinou à di temmi soçiali, comme inte sti doî sunetti sciuti, teixi, sensa frexetti, donde l’ia e a commoscion no cazzan into melodramatico, fæta ecceçion fòscia pe-a segonda terçiña do segondo sunetto. L’òmmo do sacco, inte l’acceçion ciù commun, o l’é un de quelli spaventaggi che vëgnan ben pe fâ stâ bravi i figgeu, quande fan i capriçi.

Atro temma favoio do Opisso: l’escapiximo, o scappâ verso de tære aluxi, mâ definie, lontan da-a vitta de tutti i giorni, in çercâ, fòscia, de arcañe veitæ, ò donca un ciù vertadeo senso da vitta.

De vòtte o Opisso o tenta a construçion de l’imagine eteria, stilisticamente elegante, in linia co-a poetica do frammentiximo de mòdda a-i seu tempi.

Un sunetto ch’o peu fâ pensâ, da-a lonxi, à l’analoga compoxiçion L’esile pesco al marzo che lo allaccia do F. Pastonchi, che pe tempi a l’ea in sce tutte e antologie de scheua; ma che fòscia o se distingue pe unna ciù gran concretessa, tutta ligure.